  Майя Бывальцева 10-тӥ шуркынмонлы Удмуртиын эшшо 137 адямилэсь выль коронавирус инфекциез шараязы. Со сярысь элькун тӧролэн но кивалтэтлэн «ВКонтакте» мерлыко вотэсысь огиназ ивортӥзы. Выль черламъёс пӧлын Ижкарын 46 улӥсьёс, Дэри ёросын – 20, Глазкарын, Сарапулын – 10, Воткаын, Ува ёросын – укмыс, Кез ёросын – тямыс, Можгаын, Сьӧлта ёросын – куать, Балезино ёросын – куинь, Эгра, Кез, Пичи пурга ёросъёсын – кык, Сарапул, Яр, Анаш, Дэбес ёросъёсын – одӥг. 138 адями йӧназ. Куинь мурт улонысь кошкиз – 65 но 82 аресъем кышномуртъёс но 67 аресъем воргорон Туннэ нуналлы Удмуртиын коронавирус инфекциен черлан 10 сюрс 350 учыр лабораториосын зэматэмын. 8 сюрс 414 адями йӧназ, 187 мурт улонысь кошкиз. Та дыре 155-лэн висисьёслэн тазалыксы секыт лыдъяське.  Тодэ вайытом, Удмуртиын коронавирус инфекцилэсь доразы эмъяськись муртъёслы 9-тӥ шуркынмонлы эмъюмъёсын 268 дунтэк комплектъёс сётӥзы ни.  Тегъёс: Тазалык Ижкар висён Удмуртия коронавирус  